sukhrobnurali/uzbek-legal-corpus huggingface dataset:
MARKAZIY OSIYO TADQIQOTLARI XALQARO INSTITUTI TOʻGʻRISIDA
(resolution, 2016-05-02)

Taʼlim, ilm-fan va madaniyat sohasida xalqaro hamkorlikni rivojlantirish, madaniy va ilmiy axborotlarni tarqatish, Oʻzbekistonning Jahon hamjamiyati bilan maʼnaviy aloqalarini kengaytirish maqsadida, shuningdek, Markaziy Osiyo tadqiqotlari Xalqaro institutini tashkil etish toʻgʻrisidagi Bitimga muvofiq Vazirlar Mahkamasi qaror qiladi: 1. Markaziy Osiyo tadqiqotlari Xalqaro instituti (MOTXI)ni tashkil etish toʻgʻrisidagi Bitim maʼlumot uchun qabul qilinsin. 2. Barcha vazirliklar va idoralar Mazkur Bitimning bajarilishini taʼminlasinlar. 3. MOTXI Samarqand shahri, Universitet hiyoboni, 19-uyga joylashtirilsin. 4. Samarqand shahri hokimligi: MOTXI direktori yashashi uchun xizmat kvartirasini oʻz fondi hisobidan ajratsin; MOTXI binosi va direktor kvartirasini saqlash xarajatlarini Samarqand viloyati mahalliy budjeti hisobidan qoplasin. 5. Oʻzbekiston Respublikasi Tashqi iqtisodiy faoliyat milliy banki MOTXI buyurtmanomasiga muvofiq hisob-kitob va valyuta schyotlarini ochsin. 6. Ichki ishlar vazirligi MOTXI binosining qoʻriqlanishini taʼminlasin. 7. Tashqi ishlar vazirligi va Ichki ishlar vazirligi MOTXI mansabdor shaxslariga, shuningdek, taklif etilgan mutaxassislarga kechiktirmay hamda viza va koʻrsatilgan xizmatlar uchun toʻlov undirmay respublikaga kelish va ketish hujjatlarini rasmiylashtirsin. 8. MOTXI texnik xodimlarining soni 6 nafar boʻlishi, shtat jadvalini MOTXI direktori tasdiqlashi belgilab qoʻyilsin. 9. Moliya vazirligi: Mehnat vazirligi bilan birgalikda MOTXI texnik xodimlarini Fanlar akademiyasi tarif setkasiga muvofiq mablagʻ bilan taʼminlash uchun Oʻzbekiston Respublikasi respublika budjetidan ajratiladigan mablagʻlar ajratishni nazarda tutsin. 10. Aloqa vazirligi MOTXIni pochta xizmatlari, unga xalqaro gumanitar tashkilotlar uchun qabul qilinadigan tariflar boʻyicha zarur shaharlararo va xalqaro aloqa kanali, uyali radiotelefonlar ajratishni belgilangan tartibda taʼminlasin. 11. Mazkur qarorning bajarilishini nazorat qilish Bosh vazir oʻrinbosari S.S. Saidqosimov zimmasiga yuklansin.
Namangan viloyatining Uychi va Uchqoʻrgʻon tumanlari tashkil etilganligining 60 yilligi bayram qilishga tayyorgarlik koʻrish va uni oʻtkazish toʻgʻrisida
(resolution, 2022-07-22)

Namangan viloyatining Uychi va Uchkurgʻon tumanlari tashkil etilganligining 60 yilligi munosabati bilan Vazirlar Mahkamasi qaror qiladi: 1. 1995-yil sentyabr oyining birinchi oʻn kunligida Uychi va Uchqoʻrgʻon tumanlari tashkil etilganligining 60 yilligini bayram qilishga bagʻishlangan tantanali tadbirlar oʻtkazilsin. 2. Namangan viloyati hokimligi: Uychi va Uchqoʻrgʻon tumanlarini 1995-96 yillarda ijtimoiy-iqtisodiy rivojlantirish va obodonlashtirish boʻyicha kompleks chora-tadbirlarni oʻn kun muddatda ishlab chiqsin va amalga oshirsin. Obyektlar qoʻrilishi va obodonlashtirish ishlari Namangan viloyati, Uychi va Uchqoʻrgʻon tumanlari mahalliy budjetlari mablagʻlari hamda korxonalar, tashkilotlar va homiylarning ulush qoʻshib qatnashishlari hisobidan amalga oshirilsin; qishloq xoʻjaligi, ijtimoiy soha, qurilish sanoat hamda Uychi va Uchqoʻrgʻon tumanlari halq xoʻjaligi boshqa tarmoqlarining alohida oʻrnak koʻrsatgan ilgʻorlarini mukofotlash toʻgʻrisida belgilangan tartibda taklif kiritsinn. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining hududiy-tashkiliy boʻlimiga yuklansin.
OʻZBEKISTON RESPUBLIKASI VAZIRLAR MAHKAMASINING 1992-YIL 27-MARTDAGI 151-SON QARORIGA QOʻSHIMCHA KIRITISH TOʻGʻRISIDA
(resolution, 2025-12-16)

“Zarafshon-Nyumont” qoʻshma korxonasining samarali faoliyat koʻrsatishi maqsadida Vazirlar Mahkamasi qaror qiladi: Vazirlar Mahkamasining “Zarafshon-Nyumont” Oʻzbekiston-Amerika qoʻshma korxonasining samarali faoliyat koʻrsatishini taʼminlash chora-tadbirlari va unga hukumat kafolatlari berish toʻgʻrisida” 1992-yil 27-martdagi 151-son qarorining 3-bandiga quyidagi qoʻshimcha kiritilsin: “Zarafshon-Nyumont” qoʻshma korxonasi oʻzi ishlab chiqargan mahsulotlarni eksport qilishda korxona roʻyxatga olingan kundan boshlab oʻn yil davomida boj poshlinalari toʻlashdan ozod qilinsin”.
OʻZBEKISTON RESPUBLIKASIDA XALQARO MAKTAB TASHKIL ETISH TOʻGʻRISIDA
(resolution, 1995-08-21)

Oʻzbekiston Respublikasida akkreditatsiya qilingan chet el diplomatik vakolatxonalari va xalqaro tashkilotlar xodimlarining bolalari taʼlim olishlari uchun zarur sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi va Xalq taʼlimi vazirligining: 1995-yil 1-sentabrdan boshlab Toshkent shahrida taʼlim muassasasining yangi turini — chet el diplomatiya vakolatxonalari va xalqaro tashkilotlar xodimlarining bolalarini oʻqitish uchun oʻz faoliyatini toʻliq muassislar va ota-onalarning mablagʻlari hisobidan amalga oshiruvchi xalqaro maktabni tashkil etish; Xalqaro maktablarni rivojlantirish jamgʻarmasi tashkil etish va uning daromadlarini yuridik va jismoniy shaxslarning, shu jumladan ajnabiy fuqarolarning ixtiyoriy badallari hisobidan shakllantirish haqidagi taklifi qabul qilinsin. 2. Oʻzbekiston Respublikasi Xalq taʼlimi vazirligi: oʻn kun muddatda Xalqaro maktab toʻgʻrisidagi nizomni ishlab chiqsin; xalqaro maktabni belgilangan tartibda roʻyxatdan oʻtkazsin va akkreditatsiya qilsin, 3. Adliya vazirligi oʻn besh kun muddatda Xalqaro maktab toʻgʻrisidagi nizomni belgilangan tartibda tasdiqlasin. 4. Oʻzbekiston Respublikasi Tashqi ishlar vazirligi: Xalq taʼlimi vazirligi va Adliya vazirligi, shuningdek manfaatdor chet el vakolatxonalari bilan birgalikda bir oy muddatda xalqaro maktab oʻquvchilariga beriladigan hujjatlar namunalarini ishlab chiqsin va tasdiqlash uchun Vazirlar Mahkamasiga taqdim etsin; Moliya vazirligi bilan birgalikda bir oy muddatda Xalqaro maktablarni rivojlantirish jamgʻarmasi mablagʻlaridan foydalanish tartibi haqidagi nizomni ishlab chiqsin va tasdiqlasin. 5. Belgilab qoʻyilsinki, xalqaro maktabda oʻqitish “Taʼlim toʻgʻrisida”gi Qonunga va Oʻzbekiston Respublikasi Konstitutsiyasining tegishli normalariga qatʼiy rioya qilgan holda maktab rahbariyati bilan ota-onalar oʻrtasida tuziladigan shartnoma asosida amalga oshiriladi. 6. Toshkent shahar hokimligi xalqaro maktabga ijara asosida tegishli binolar ajratsin. 7. Oʻzbekiston Respublikasi Ichki ishlar vazirligi Tashqi ishlar vazirligi bilan birgalikda xalqaro maktabda ishlovchi chet ellik oʻqituvchilarning Oʻzbekiston Respublikasida boʻlishi bilan bogʻliq masalalarni belgilangan tartibda hal etsin. 8. Oʻzbekiston Respublikasi Xalq taʼlimi vazirligi bir oy muddatda respublikada oʻqitishni xalqaro standartlarga muvofiq shartnoma asosida amalga oshiruvchi maktablarning yangi turlari tarmogʻini tajriba tariqasida tashkil etish toʻgʻrisidagi taklifni Vazirlar Mahkamasiga kiritsin. 9. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
DAVLAT AVTOTRANSPORT VOSITALARINI JISMONIY VA DAVLAT TASARRUFIDA BOʻLMAGAN YuRIDIK ShAXSLARGA SOTISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2009-12-31)

Davlat avtotransport vositalarini qishloq joylarda jismoniy va davlat tasarrufida boʻlmagan yuridik shaxslarga sotish chogʻida amaldagi bozor narxlarini hisobga olish maqsadida Vazirlar Mahkamasi qaror qiladi: Vazirlar Mahkamasining 1994-yil 28-sentabrdagi 489-son qarori bilan tasdiqlangan Davlat avtotransport vositalarini sotish tartibiga quyidagi oʻzgartirishlar kiritilsin: a) 15-banddagi “bozor (shartnomaviy) narxining 25 foizidan kam boʻlmagan miqdorda” soʻzlaridan soʻng “va qishloq joylar uchun bozor (shartnomaviy) narxning 10 foizidan kam boʻlmagan miqdorida (amortizatsiya ajratmasini hisobga olgan holda)” soʻzlari yozib qoʻyilsin; b) 4, 5, 6-ilovalar chiqarib tashlansin; v) 16-banddagi “(4, 5-ilovalar)” soʻzi chiqarib tashlansin; g) 17-banddagi: “tuzatish koeffitsiyenti boʻyicha oʻzgartiriladi soʻzlari” soʻzlari oʻrniga “tuzatish koeffitsiyentiga koʻpaytiriladi” soʻzlari yozib qoʻyilsin; “(6-ilova avtotransport vositasini baholash qiymatini aniqlash misoli)” soʻzlari chiqarib tashlansin; d) 7-ilova 4-ilova deb hisoblanadi; e) 7-ilovaning 1-bandidagi “4, 5, 6-ilovalar boʻyicha misollarga muvofiq” soʻzlari yozib qoʻyilsin.
PENSIYALAR, NAFAQALAR, STIPENDIYALAR HAMDA RESPUBLIKANING BUDJET MUASSASALARI VA TASHKILOTLARIDA ISH HAQI MIQDORLARINI OSHIRISH TOʻGʻRISIDA
(decree, 2026-04-28)

8. Budjet hisobidan pul bilan taʼminlanuvchi muassasalar va tashkilotlarning xodimlarini ragʻbatlantirish maqsadida ularga mehnat haqi fondining 15 foizi miqdorida, nogironligi boʻlgan bolalar, ayollar va erkaklar uchun “Gʻamxoʻrlik” markazlari, Ijtimoiy qoʻllab-quvvatlash markazlari, imkoniyati cheklangan shaxslar uchun ixtisoslashtirilgan maxsus texnikumlar, keksalar, nogironligi boʻlgan shaxslar, urush va mehnat faxriylari sanatoriylari va nogironligi boʻlgan shaxslar reabilitatsiya markazlari xodimlarini ragʻbatlantirish uchun — mehnat haqi fondining 25 foizi miqdorida xodimlarni moddiy ragʻbatlantirish maxsus fondini tashkil qilishga ruxsat berilsin.
“OʻZMARKAZIMPEKS”, “OʻZSANOATMASHIMPEKS”, “INNOVATSIYA”, “MARKAZSANOATEKSPORT” DAVLAT-AKSIONERLIK TASHQI SAVDO KOMPANIYALARI, “OʻRTA OSIYO TRANS” DAVLAT-AKSIONERLIK XALQARO AVTOTRANSPORTDA YUK TASHISH KOMPANIYASI VA “OʻZTASHQITRANS” DAVLAT-AKSIONERLIK TRANSPORT-EKSPEDITORLIK KOMPANIYASINING FAOLIYATINI TASHKIL ETISH MASALALARI TOʻGʻRISIDA
(resolution, 1995-08-15)

Oʻzbekiston Respublikasi Prezidentining “Tashqi iqtisodiy aloqalar vazirligining xoʻjalik hisobidagi boʻlinmalarini davlat hissadorlik kompaniyalariga aylantirish toʻgʻrisida”gi Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi: “Oʻzmarkazimpeks”, “Oʻzsanoatmashimpeks”, “Innovatsiya”, “Oʻztashqitrans” xoʻjalik hisobidagi davlat tashqi savdo birlashmalari, “Markazsanoateksport” xoʻjalik hisobidagi respublika tashqi savdo firmasi, “Oʻrta Osiyo Trans” xoʻjalik hisobidagi respublika tashqi iqtisodiy transport-ekspeditorlik kompaniyasining binolari, pul mablagʻlari va boshqa mol-mulkini tashkil etilayotgan davlat-aksionerlik kompaniyalarining ustav sarmoyasi sifatida bersin; bir oy muddatda davlat-aksionerlik kompaniyalarining Ustavlarini ishlab chiqsin; Oʻzbekiston Respublikasi Davlat mulki qoʻmitasi va Moliya vazirligi bilan birgalikda tashkil etilayotgan davlat-aksionerlik kompaniyalarining ustav sarmoyasi qiymatini baholasin va aksiyalar emissiyasi tartibini belgilasin; bir oy muddatda Tashqi iqtisodiy aloqalar vazirligining xoʻjalik hisobidagi boʻlinmalari qayta oʻzgartirilishi munosabati bilan vazirlik tuzilmasi va funksiyalaridagi oʻzgarishlar toʻgʻrisida Vazirlar Mahkamasiga taklif kiritsin; eksport tovarlarni yetkazib berish muddatlarini qisqartirishni va chet el valyutasidagi tushumlar tushishini tezlashtirishni taʼminlovchi tadbirlarni puxta ishlab chiqsin va bir oy muddatda bu haqdagi takliflarni Vazirlar Mahkamasiga kiritsin. Tadbirlar rejasini ishlab chiqishda eksport qilinadigan mahsulotlarni saqlash va sotish uchun konsignatsiya omborlari tashkil etish, eng maqbul yoʻnalishlarni aniqlash va eksport-import yuklarni transportda tashish uchun avtomobil transporti imkoniyatlaridan eng koʻp darajada foydalanish zarurligini nazarda tutsin. 2. Belgilab qoʻyilsinki, “Oʻzmarkazimpeks”, “Oʻzsanoatmashimpeks”, “Innovatsiya”, “Oʻztashqitrans” xoʻjalik hisobidagi davlat tashqi savdo birlashmalari, “Markazsanoateksport” xoʻjalik hisobidagi respublika tashqi savdo firmasi va Tashqi iqtisodiy aloqalar vazirligining “Oʻrta Osiyo Trans” xoʻjalik hisobidagi respublika tashqi iqtisodiy transport-ekspeditorlik kompaniyasi toʻliq qayta tashkil etilgunlariga qadar ilgari tuzilgan shartnomalar (kontraktlar)ga muvofiq moliyaviy va boshqa majburiyatlar bajarilishini amalga oshiradilar. 3. Mazkur qarorning bajarilishini nazorat qilish Bosh vazir oʻrinbosari Oʻ.T. Sultonov zimmasiga yuklansin.
“OʻZQIShLOQXOʻJALIKTAʼMINOTTUZATISh” DAVLAT QOʻMITASI KORXONALARIDA MUKAMMAL TUZATIShDAN ChIQQAN DIZEL DVIGATELLARINI SERTIFIKATSIYALASh ChORA-TADBIRLARI TOʻGʻRISIDA
(resolution, 2021-02-22)

Traktorlar va murakkab qishloq xoʻjaligi mashinalari dvigatellari puxta tuzatilishini taʼminlash, tuzatish korxonalaridagi texnologiya jarayonlarini texnik talablarga toʻliq muvofiqlashtirish maqsadida Vazirlar Mahkamasi qaror qiladi: 1. Mukammal tuzatishdan chiqqan dizel dvigatellarini sertifikatsiya sinovlariga tayyorlash va ularni oʻtkazishga oid tadbirlar rejasi ilovaga* muvofiq tasdiqlansin. 2. “Oʻzqishloqxoʻjaliktaʼminottuzatish” davlat qoʻmitasi (Jabborov), Oʻzbekiston Respublikasi Qishloq xoʻjaligi vazirligi (Husanov) va “Oʻzdavstandart” markazi (Asriyans) mukammal tuzatishdan chiqqan dvigatellarni sertifikatsiya sinovlaridan oʻtkazish ishlarini Toshkent tajriba-tuzatish, Asaka va Dalvarzin tuzatish zavodlarida amaldagi normativ hujjatlarga muvofiq tashkil etsinlar. 3. “Oʻzqishloqxoʻjaliktaʼminottuzatish” davlat qoʻmitasi yuqorida aytib oʻtilgan korxonalarni mukammal tuzatishdan chiqqan dvigatellarni sertifikatsiya sinovlaridan oʻtkazishga tayyorlashni oʻz vaqtida yakunlasin, ularning puxta ishlashlarini taʼminlasin (motoresurslar yangi dvigatellarning kamida 80 foizini tashkil qilishi kerak). 4. Mukammal tuzatishdan chiqqan dvigatellarning sertifikatsiya sinovlarini oʻtkazish mazkur ish turini amalga oshirishga vakil qilingan Oʻzbekiston mashina sinash stansiyasiga topshirilsin. 5. Dvigatellarning texnik talablarga qatʼiy muvofiq tarzda tuzatilishini tashkil etish uchun masʼuliyat Toshkent tajriba-tuzatish, Dalvarzin va Asaka tuzatish zavodlari direktorlari hamda “Oʻzqishloqxoʻjaliktaʼminottuzatish” davlat qoʻmitasi raisi T. A. Jabborov zimmasiga yuklansin.
OʻZBEKISTON RESPUBLIKASI TAShQI IQTISODIY ALOQALAR VAZIRLIGI XODIMLARI MEHNATIGA HAQ TOʻLAShNI TAKOMILLAShTIRISh TOʻGʻRISIDA
(resolution, 2021-02-22)

Oʻzbekiston Respublikasi Tashqi iqtisodiy aloqalar vazirligi xodimlarining respublika uchun foydali kontraktlar tayyorlash va tuzish, eksport operatsiyalari oʻtkazishdan olinadigan valyuta tushumi muddatlarini qisqartirish boʻyicha mehnatini ragʻbatlantirish, vazirlik shtatlarini malakali kadrlar bilan butlash va ularning muqim ishlab qolishlarini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi apparati va vazirlik organlari xodimlari uchun quyidagilar belgilansin: belgili muddat xizmat qilganligi uchun ish stajiga bogʻliq ravishda ilovaga muvofiq miqdorlarda bir marta beriladigan mukofot. Toʻlovlar bir yillik ish yakunlari boʻyicha oʻrtacha lavozim maoshidan kelib chiqib amalga oshirilsin; chet tillarni bilganligi uchun belgilangan tartibda tashkil etiladigan komissiyaning xulosasiga koʻra lavozim maoshining 10 foizi miqdorida har oylik qoʻshimcha haq. 2. Oʻzbekiston Respubliiasi Tashqi iqtisodiy aloqalar vaziriga 1995-yil 1-sentabrdan boshlab Iqtisodiyot va tashqi savdoni rejalashtirish bosh boshqarmasi, Tashqi iqtisodiy faoliyatni boshqarish bosh boshqarmasi va Xalqaro yuk tashish boshqarmasi xodimlariga lavozim maoshining 70 foizigacha miqdorida ustama belgilash huquqi berilsin. Oʻzbekiston Respublikasi Tashqi iqtisodiy aloqalar vazirligiga Oʻzbekiston Respublikasi uchun foydali boʻlgan eksport-import kontraktlarini tayyorlashda, tuzishda va amalga oshirishda qatnashgan vazirlik xodimlarini moddiy ragʻbatlantirish uchun mehnatga haq toʻlash yillik fondining 15 foizi miqdorida maxsus jamgʻarma tashkil etishga ruxsat berilsin. Oʻzbekiston Respublikasi Tashqi iqtisodiy aloqalar vazirligi Moliya vazirligi bilan kelishgan holda bir oy muddatda Maxsus jamgʻarma toʻgʻrisidagi nizomni ishlab chiqsin va tasdiqlasin. 3. 1995-yilda ustama va qoʻshimcha haqlar joriy etilishi bilan bogʻliq xarajatlar 1995-yilgi smeta boʻyicha Oʻzbekiston Respublikasi Tashqi iqtisodiy aloqalar vazirligi xodimlari mehnatiga haq toʻlash fondi doirasida amalga oshirilsin. 4. Oʻzbekiston Respublikasi Moliya vazirligi 1996-yilgi davlat budjetida yuqorida koʻrsatilgan maqsadlar uchun sarf-xarajatlarni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Oʻ.T. Sultonov va B.S. Hamidov zimmasiga yuklansin. T/r‎ Tashqi iqtisodiy aloqalar vazirligi tizimidagi ish staji‎ Oylik lavozim maoshi ulushi hisobidan yillik mukofat miqdori‎ 1.‎ 1 yildan 3 yilgacha‎ 0,4‎ 2.‎ 3 yildan 5 yilgacha‎ 0,6‎ 3.‎ 5 yildan 10 yilgacha‎ 0,8‎ 4.‎ 10 yildan 15 yilgacha‎ 1,0‎ 5.‎ 15 yildan 20 yilgacha‎ 1,2‎ 6.‎ 20 yildan ortiq‎ 1,5‎
TAShQI IQTISODIY ALOQALAR VAZIRLIGINING XOʻJALIK HISOBIDAGI BOʻLINMALARINI DAVLAT HISSADORLIK KOMPANIYALARIGA AYLANTIRISh TOʻGʻRISIDA
(decree, 2016-11-28)

Bozor mexanizmlarini tashqi iqtisodiy aloqalar tizimiga joriy etishni jadallalshtirish va tashqi savdoni erkinlashtirish jarayonini yanada rivojlantirish maqsadida: 1. “Oʻzmarkazimpeks”, “Oʻzsanoatmashimpeks”, “Innovatsiya”, “Oʻztashqitrans” xoʻjalik hisobidagi davlat tashqi savdo birlashmalari, “Markazsanoateksport” xoʻjalik hisobidagi respublika tashqi savdo firmasi va Oʻzbekiston Respublikasi Tashqi iqtisodiy aloqalar vazirligiga qarashli “Oʻrta Osiyo Trans” xoʻjalik hisobidagi respublika tashqi iqtisodiy transport-ekspeditorlik kompaniyasi ayni oʻsha nomlar bilan ochiq turdagi hissadorlik jamiyatlari shaklidagi davlat hissadorlik kompaniyalariga aylantirilsin. Yangi tashkil etilayotgan hissadorlik kompaniyalarining aksiyalari quyidagi tartibda taqsimlanishi koʻzda tutilsin: oʻz qiymati boʻyicha aksiyalarning 51 foiz — ularni davlat nomidan boshqarish huquqi bilan Oʻzbekiston Respublikasi Tashqi iqtisodiy aloqalar vazirligiga: oʻz qiymati boʻyicha aksiyalarning 25 foizi — tashqi savdo kompaniyalarining jamoalariga; bozor qiymati boʻyicha aksiyalarning 24 foiz — fond bozorida ochiq sotilishi lozim. 2. Belgilab qoʻyilsinki, “Oʻzmarkazimpeks”, “Oʻzsanoatmashimpeks”, “Innovatsiya”, “Markazsanoateksport” davlat hissadorlik tashqi savdo kompaniyalari, “Oʻrta Osiyo Trans” xalqaro avtotransport yuk tashish davlat hissadorlik kompaniyasi, “Oʻztashqitrans” davlat hissadorlik transport-ekspeditorlik kompaniyasi Tashqi iqtisodiy aloqalar vazirligiga qarashli ayni shu nom bilan ataluvchi xoʻjalik hisobidagi boʻlinmalarining barcha mulkiy huquq va majburiyatlari boʻyicha huquqiy vorislari hisoblanadi va belgilangan tartibda quyidagilarni amalga oshiradi: Oʻzbekiston Respublikasida eksport mahsulotini ishlab chiqaruvchilar bilan tuziladigan shartnomalar asosida eksport, shu jumladan markazlashtirilgan tarzda eksport qilish; Oʻzbekiston Respublikasidagi buyurtmachilarning topshiriqlari boʻyicha davlat ehtiyojlari uchun tovarlar xarid qilish; tashqi savdo operatsiyalarini bajarishga oid xizmatlarni koʻrsatish, eksport-import yuklarini joʻnatish va transport xizmati koʻrsatish. 3. Shu narsa belgilab qoʻyilsinki, yuqorida koʻrsatib oʻtilgan davlat hissadorlik kompaniyalari ustavlariga muvofiq oʻzini oʻzi pul bilan toʻla taʼminlash va oʻzini oʻzi boshqarish prinsiplari asosida ish yuritadilar. 4. Oʻzbekiston Respublikasining Adliya vazirligi “Oʻzmarkazimpeks”, “Oʻzsanoatmashimpeks”, “Innovatsiya”, “Markazsanoateksport” davlat hissadorlik tashqi savdo kompaniyalarining, “Oʻrta Osiyo Trans” xalqaro avtotransport yuk tashish davlat hissadorlik kompaniyasi hamda “Oʻztashqitrans” davlat hissadorlik transport-ekspeditorlik kompaniyasining ustavlarini belgilangan tartibda roʻyxatdan oʻtkazsin. 5. Oʻzbekiston Respublikasining Vazirlar Mahkamasi ikki hafta muddat ichida mazkur Farmonni bajarish yuzasidan tegishli qaror qabul qilsin.
VAZIRLAR MAHKAMASINING 1994 YIL 11 MAYDAGI 249 - SON QARORI BILAN TASDIQLANGAN PENSIYA TAYINLASh UChUN MEHNAT STAJINI TASDIQLASh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2011-04-07)

Vazirlar Mahkamasi qaror qiladi: Vazirlar Mahkamasining 1994-yil 11-maydagi 249-son qarori bilan tasdiqlangan Pensiya tayinlash uchun mehnat stajini tasdiqlash tartibi toʻgʻrisidagi Nizomning 16-bandi quyidagi mazmundgi xatboshilar bilan toʻldirilsin: Butun paxta yetishtirish mavsumi davomida gʻoʻzani sugʻorish ishlari bilan band boʻlgan suvchilar uchun toʻliq kalendar ish yili imtiyozli pensiya olish huquqini beruvchi stajga qoʻshiladi. Suvchilar imtiyozli shartlarda pensiya tayinlash uchun murojaat qilishgan taqdirda xoʻjalik maʼmuriyati (boshqaruvi) ijtimoiy taʼminot boʻlimlariga 6-ilovada keltirilgan shakl boʻyicha mehnat staji toʻgʻrisida maʼlumotnoma taqdim qiladi. Koʻrsatib oʻtilgan mehnat staji xoʻjalik rahbari, kadrlar boʻyicha xodimi, bosh buxgalter va kasaba uyushmasi qoʻmitasi raisidan iborat tarkibdagi Komissiya tomonidan xoʻjalikdagi mavjud hujjatlar asosida, hujjatlar mavjud boʻlmagan taqdirda — guvohlarning koʻrsatmasi asosida belgilanadi. 1995-yildan boshlab suvchi sifatida ishlaganlik faqat birlamchi hisob-kitob hujjatlari asosidagina tasdiqlanishi kerak.
OʻZBEKISTON RESPUBLIKASI VAZIRLAR MAHKAMASINING “1995-YILDA “MUSTAQILLIK” PUL-BUYUM LOTEREYASINI CHIQARISH TOʻGʻRISIDA” 1995-YIL 14-APRELDAGI 133-SON QARORIGA QOʻSHIMCHALAR VA OʻZGARTIRISHLAR KIRITISH HAQIDA
(resolution, 2021-02-22)

“Mustaqillik” pul-buyum lotereyasi boʻyicha yutuqqa chiqadigan tovarlar assortimentini kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “1995-yilda “Mustaqillik” pul-buyum lotereyasini chiqarish toʻgʻrisida” 1995-yil 14-apreldagi 133-son qaroriga quyidagi oʻzgartirishlar va qoʻshimchalar kiritilsin: qarorning 3-bandida “naqd pulga” soʻzlaridan soʻng “yoki hisob-kitob cheklariga” soʻzlari qoʻshilsin; 1-ilova 5-bandining ikkinchi xatboshi quyidagi tahrirda bayon etilsin: “Lotereyaning 40 razryadi boʻyicha tirajda umumiy miqdori 187500000 (bir yuz sakson yetti million besh yuz ming) soʻmlik 2972000 (ikki million toʻqqiz yuz yetmish ikki ming) yutuq, shu jumladan, 158869200 (bir yuz ellik sakkiz million sakkiz yuz oltmish toʻqqiz ming ikki yuz) soʻmlik 108920 (bir yuz sakkiz ming toʻqqiz yuz yigirma) buyum yutuqlari va 28630800 (yigirma sakkiz million olti yuz oʻttiz ming sakkiz yuz) soʻmlik 2863080 (ikki million sakkiz yuz oltmish uch ming sakson) pul yutuqlari oʻynaladi”; 3-ilova* yangi tahrirda bayon qilinsin (ilova qilinadi); “Mustaqillik” pul-buyum lotereyasini oʻtkazish shartlari va tartibiga ilova* yangi tahrirda bayon qilinsin (ilova qilinadi). 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S. Hamidov va M.Z. Usmonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1995 YIL 11 YaNVARDAGI 11-SON QARORINI QISMAN OʻZGARTIRISh TOʻGʻRISIDA
(resolution, 1997-01-01)

Ogʻir yuk koʻtaruvchi xorijiy avtomobillar oqimi koʻpayishi munosabati bilan tranzit avtomobil yoʻllari va sunʼiy inshootlarni tuzatish va ularning shay turishini taʼminlashga oid ishlar keskin ortib ketganligi koʻpgina qoʻshimcha xarajatlarni keltirib chiqarmokda. Vazirlar Mahkamasi qaror qiladi: Vazirlar Mahkamasining 1995-yil 11-yanvardagi 11-son qarori 5-bandiga (Vazirlar Mahkamasining 1995-yil 5-apreldagi 121-son qarori tahririda) oʻzgartirish kiritilib, ikkinchi xatboshi quyidagi tahrirda bayon qilinsin: “Avtotransport vositalarining Oʻzbekiston Respublikasi hududiga kirish hujjatlarini rasmiylashtirganlik uchun stavka va hududga kirganlik uchun olinadigan toʻlov, viza va boj yigʻimlaridan tashqari, 150 AQSh dollari miqdorida belgilansin”.